钦定古今图书集成/明伦汇编/氏族典/第178卷 > 田景旸
## 钦定古今图书集成/明伦汇编/氏族典/第178卷 > 田景旸

按《高阳县志》：“景旸，字时中，高阳人。景泰甲戌进士，授
山东道监察御史。风采棱棱，数直谏论时事，剀切弹
劾，不避权要。然勤慎明大体，不苛察也。累官大理寺
卿，执法不骩，而明恕详尽，前后谳大狱，多所平反。上
以玺书褒之。寻乞休归林下二十馀年，谢绝世故，以
吟咏自适。正德元年卒。”